Komission direktiivi 2003/28/EY, annettu 7 päivänä huhtikuuta 2003, vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun neuvoston direktiivin 94/55/EY mukauttamisesta tekniikan kehitykseen neljännen kerran (ETA:n kannalta merkityksellinen teksti)



Virallinen lehti nro L 090 , 08/04/2003 s. 0045 - 0046



Komission direktiivi 2003/28/EY, annettu 7 päivänä huhtikuuta 2003, vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun neuvoston direktiivin 94/55/EY mukauttamisesta tekniikan kehitykseen neljännen kerran (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY(1), sellaisena kuin se on viimeksi muutettuna komission direktiivillä 2001/7/EY(2), ja erityisesti sen 8 artiklan, sekä katsoo seuraavaa: (1) Direktiivin 94/55/EY liitteet A ja B sisältävät vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR-sopimuksen), sellaisena kuin sitä sovelletaan 1 päivästä heinäkuuta 2001, liitteet A ja B. (2) ADR-sopimus ajantasaistetaan joka toinen vuosi. Muutettu versio tulee voimaan 1 päivänä tammikuuta 2003, ja sitä koskeva siirtymäkausi kestää 30 päivään kesäkuuta 2003. (3) Liitteessä C on viittauksia reunanumeroihin, jotka on muutettava kohdiksi. (4) Tästä syystä direktiivin 94/55/EY liitteet on muutettava. (5) Tässä direktiivissä säädetyt toimenpiteet ovat vaarallisten aineiden kuljetuksia käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 94/55/EY liitteet seuraavasti: 1) Korvataan liite A seuraavasti: "LIITE A Vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR-sopimuksen), sellaisena kuin se on voimassa 1 päivästä tammikuuta 2003, liitteen A määräykset, joissa ilmaisu "sopimuspuoli" korvataan ilmaisulla "jäsenvaltio" ADR-sopimuksen liitteen A muutettu vuoden 2003 versio julkaistaan heti, kun se on saatavilla yhteisön kaikilla virallisilla kielillä.". 2) Korvataan liite B seuraavasti: "LIITE B Vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR-sopimuksen), sellaisena kuin se on voimassa 1 päivästä tammikuuta 2003, liitteen B määräykset, joissa ilmaisu "sopimuspuoli" korvataan ilmaisulla "jäsenvaltio" ADR-sopimuksen liitteen B muutettu vuoden 2003 versio julkaistaan heti, kun se on saatavilla yhteisön kaikilla virallisilla kielillä.". 3) Muutetaan liite C tämän direktiivin liitteenä olevan liitteen C mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 2003. Niiden on ilmoitettava tästä viipymättä komissiolle. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltiot säätävät siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 7 päivänä huhtikuuta 2003. Komission puolesta Loyola De Palacio Varapuheenjohtaja (1) EYVL L 319, 12.12.1994, s. 7. (2) EYVL L 30, 1.2.2001, s. 43. LIITE "LIITE C 1. Korvataan 2 kohdassa ilmaisu "on liitteen B reunanumero 10599" ilmaisulla "on liitteen A luku 1.9". 2. Korvataan 4 kohdassa ilmaisu "on liitteen A reunanumero 2211" ilmaisulla "koostuu 'pullon', 'putken', 'paineastian', 'kryogeenisen astian' ja 'pullokontin' määritelmistä, jotka sisältyvät liitteen A jaksoon 1.2.1". 3. Korvataan 5 kohdassa ilmaisu "ovat liitteiden A ja B reunanumerot 2010 ja 10602" ilmaisulla "ovat liitteen A luvussa 1.5 vahvistetut erityissäännökset"."